डीएलसी दर से मुआवजा नहीं मिलने पर किसानों ने सीएम का पुतला फूंका
सीएमकी सालासर यात्रा से पहले ही मंगलवार शाम को कई गांवों के किसानों ने सभा का विरोध करते हुए सीएम का पुतला फूंका।
अंबाला से पाली तक बनाए जा रहे नेशनल हाइवे के लिए गुडावड़ी से शोभासर के बीच अधिग्रहित की गई जमीन का सही मुआवजा देने की मांग को लेकर मंगलवार शाम को किसानों ने मुख्यमंत्री का पुतला फूंका। गांव भांगीवाद, गुडावड़ी, शोभासर, बाघसरा पूर्वी, न्यामा, खारिया कनीराम आदि के किसानों ने बताया कि सरकार ने 2016 में खेतों के अंदर से पाली से अंबाला नेशनल हाइवे सड़क बना रही है, जबकि किसानों को जमीन का मुआवजा 2007 की डीएलसी रेट के आधार पर दिया जा रहा है, जो गरीब किसानों के साथ अन्याय है। ग्रामीणों ने कहा कि अगर 10 मार्च तक 2016 की डीएलसी दर से मुआवजा नहीं दिया गया, तो किसान मुख्यमंत्री की जनसभा का विरोध कर प्रदर्शन करेंगे। इस मौके पर शोभासर सरपंच सुरेंद्र राव, गुडावड़ी के पूर्व सरपंच मुकनाराम ढुकिया, भागीरथ ढुकिया, बाबूलाल राव अिाद शामिल थे।
मुख्यमंत्री का पुतला फूंकते किसान।
hin_Deva hin_Deva hin_Deva awa_Deva